Алматыда вакцина алмаған жасөспірімдер жаппай көкжөтел жұқтырып жатыр
DATE: 19:59, 21 Наурыз 2024 | GMT +5
TITLE: Алматыда вакцина алмаған жасөспірімдер жаппай көкжөтел жұқтырып жатыр
URL: https://kaz.inform.kz/news/almatida-vaktsina-almagan-zhasoprmder-zhappay-kokzhotel-zhuktirip-zhatir-3291a9/
META: DATE: 19:59, 21 Наурыз 2024 | GMT +5
TOTAL WORDS: 142
AUTHOR(S):
TEXT: Ведомствоның мәліметінше, Алматыда биыл екі айдың ішінде 14 жасқа дейінгі екпе алмаған балалар арасында көкжөтелдің 15 жағдайы расталған. Ошақтарда байланыста болған 208 адам тексерілді, нәтижесі — теріс. Байланыста болғандарға емхана медицина қызметкерлері медициналық бақылау жасайды. Өткен жылы 14 жасқа дейінгі вакцина алмаған балалар арасында көкжөтелдің расталған 5 жағдайы тіркелген. «Көкжөтелден қорғанудың жалғыз жолы — вакцина алу. 2, 3, 4 және 18 айлық балаларға көкжөтелге, дифтерияға, сіреспеге, „В“ гепатитіне, гемофильді инфекцияға және полиомиелитке қарсы бір мезгілде кешенді вакцина егіледі. Бұдан әрі 6 жастағы балаларға АбКДС күшейткіш дозасы салынады» деп хабарлады қалалық санитариялық-эпидемиологиялық бақылау департаментінің баспасөз қызметі. Ауру белгілері пайда болған кезде эпидемиологтар мынадай ақыл-кеңес ұсынады:. — уақтылы медициналық көмекке жүгіну, өзін-өзі емдемеу, тек дәрігердің нұсқауы бойынша ем қабылдау;. — бөлмені жиі желдетіп, дымқыл тазалау жүргізу;. — жөтелген кезде ауызды жабу, қолды жиі жуу;. — ата-аналарға науқас балаларды ұйымдасқан ұжымдарға, мектеп пен МДБҰ-ға жібермеу
